钦定古今图书集成/明伦汇编/氏族典/第567卷 > 《郑樵通志》 > 蒲察六斤
## 钦定古今图书集成/明伦汇编/氏族典/第567卷 > 《郑樵通志》 > 蒲察六斤

按《金史卫绍王本纪》：“至宁元年八月，胡沙虎叩东华
门，遣人呼守直亲军五十户蒲察六斤，不应。”

===蒲察阿里===按《金史蒲察阿里传》：“阿里，兴州路人。以荫补官，迁右
卫副将军。泰和伐宋，以功迁武卫军副都指挥使。崇
庆初，迁元帅右都监。明年，转左都监。时都城被围，道
路梗塞，阿里由太原至真定，率师赴援，抵中山，不克
进。贞祐二年，移驻大名，征河南镇防军，图再举。众既
惮于行，而阿里遇之有厚薄，军变遇害。”